钦定古今图书集成/明伦汇编/交谊典/第043卷 > 《赠周兴嗣四首》前人
## 钦定古今图书集成/明伦汇编/交谊典/第043卷 > 《赠周兴嗣四首》前人

孺子贱而贫，且非席上珍，惟安莱芜甑，兼慕林宗巾。
百年逢缱绻，千里遇殷勤。愿持江南蕙，以赠生刍人。
思君欲何言，中心乱如雾。泪下非一端，愁来谁有数？
子为冯敬通，不减汲长孺。千里无关梁，安得王乔屦，
与君初相知，不言异一宿，意欲褰衣裳，阴云乱人目，
之子伏高卧，伊予空杼轴，无由渡淇水，见此猗猗竹。
可怨思公子，终自不敢言。青松蔽南陇，白云生北园。
沈忧无人语，默念空凭轩。安得“湛卢剑，以报相知恩。”